ระเบียบกรุงเทพมหานครระเบียบกรุงเทพมหานครว่าด้วยการให้ข้าราชการกรุงเทพมหานครไปศึกษาฝึกอบรม ดูงาน และปฏิบัติการวิจัยพ.ศ.๒๕๓๐ โดยที่เป็นการสมควรปรับปรุงระเบียบว่าด้วยการให้ข้าราชการกรุงเทพมหานครไปศึกษาฝึกอบรมดูงาน และปฏิบัติการวิจัย อาศัยอำนาจตามความในมาตรา ๔๙ (๕) แห่งพระราชบัญญัติระเบียบบริหารราชการกรุงเทพมหานครพ.ศ.๒๕๒๘ ผู้ว่าราชการกรุงเทพมหานคร จึงวางระเบียบไว้ดังต่อไปนี้ข้อ ๑ ระเบียบนี้เรียกว่าระเบียบกรุงเทพมหานครว่าด้วยการให้ข้าราชการไปศึกษา ฝึกอบรมดูงาน และปฏิบัติการวิจัย พ.ศ.๒๕๓๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ระเบียบนี้ให้ใช้บังคับแก่ข้าราชการกรุงเทพมหานครข้อ ๔ ให้ยกเลิก(๑) ระเบียบกรุงเทพมหานครว่าด้วยการให้ข้าราชการไปศึกษาฝึกอบรม และดูงาน พ.ศ. ๒๕๑๙(๒) ระเบียบกรุงเทพมหานครว่าด้วยการให้ข้าราชการไปศึกษาฝึกอบรม และดูงาน (ฉบับที่ ๒) พ.ศ.๒๕๒๐บรรดาระเบียบ ข้อบังคับหรือคำสั่งอื่นใดในส่วนที่กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทนหมวด ๑ข้อความทั่วไป ข้อ ๕ ในระเบียบนี้หน่วยงาน หมายความว่า หน่วยงานตามพระราชบัญญัติระเบียบบริหารราชการกรุงเทพมหานครพ.ศ.๒๕๒๘ และประกาศกรุงเทพมหานคร เรื่องการแบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานครไม่ต่ำกว่าระดับกองข้าราชการ หมายความว่าข้าราชการกรุงเทพมหานครผู้บังคับบัญชาผู้มีอำนาจอนุมัติ หมายความว่า(ก) ผู้ว่าราชการกรุงเทพมหานครสำหรับข้าราชการกรุงเทพมหานคร ระดับ ๙ ขึ้นไป(ข) ปลัดกรุงเทพมหานครสำหรับข้าราชการกรุงเทพมหานคร ระดับ ๘ ลงมาศึกษา หมายความว่า การเพิ่มพูนความรู้ความสามารถหรือการวิจัยตามหลักสูตรของสถาบันการศึกษาหรือสถาบันวิชาชีพเพื่อให้ได้มาซึ่งปริญญาหรือประกาศนียบัตรวิชาชีพตามกฎ ก.พ.ว่าด้วยการนั้นที่ ก.ก.มีมติให้นำมาใช้บังคับและหมายความรวมตลอดถึงการฝึกฝนภาษา การรับคำแนะนำก่อนเข้าศึกษาและการฝึกอบรมหรือการดูงานที่เป็นส่วนหนึ่งของการศึกษาหรือต่อจากการศึกษานั้นด้วยฝึกอบรม หมายความว่า การเพิ่มพูนความรู้ความชำนาญหรือประสบการณ์ด้วยการเรียนการวิจัย การอบรม การสัมนาหรือการปฏิบัติงานโดยไม่มีการรับปริญญา หรือประกาศนียบัตรวิชาชีพตามกฎก.พ.ว่าด้วยการนั้น ที่ ก.ก.มีมติให้นำมาใช้บังคับและหมายความรวมตลอดถึงการฝึกฝนภาษา การรับคำแนะนำก่อนเข้าฝึกอบรมหรือการดูงานที่เป็นส่วนหนึ่งของการฝึกอบรม หรือต่อจากการฝึกอบรมนั้นด้วยดูงาน หมายความว่า การเพิ่มพูนความรู้หรือประสบการณ์ด้วยการสังเกตการณ์การปฏิบัติการวิจัย หมายความว่า การทำงานวิจัยเพื่อนำผลที่ได้รับมาใช้ประโยชน์ของสถาบันหรือหน่วยงานโดยตรง ทั้งนี้ไม่รวมถึงการวิจัยตามลักษณะของการศึกษาหรือฝึกอบรมทุน หมายความว่า เงินค่าใช้จ่ายเพื่อการศึกษา ฝึกอบรมดูงานหรือปฏิบัติการวิจัย และเพื่อการครองชีพระหว่างการศึกษาฝึกอบรม ดูงานหรือปฏิบัติการวิจัย และหมายความรวมตลอดถึงเงินค่าพาหนะเดินทางเพื่อการนี้ด้วยแต่ไม่รวมถึงเงินที่ได้รับเป็นค่าใช้จ่ายในการเดินทางไปราชการทุนประเภท ๑ ได้แก่(ก)ทุนที่กรุงเทพมหานครหรือกระทรวง ทบวง กรมอื่นใดเป็นผู้ให้ ทั้งนี้ ไม่ว่าทุนนั้นจะจ่ายจากงบประมาณรายจ่ายหรือจากเงินอื่นใดของทางราชการ(ข) ทุนที่รัฐบาลต่างประเทศ องค์การระหว่างประเทศองค์การต่างประเทศหรือนิติบุคคลต่างประเทศ มอบให้รัฐบาลไทย หรือกรุงเทพมหานครเพื่อส่งข้าราชการไปศึกษา ฝึกอบรม ดูงาน หรือปฏิบัติการวิจัยและรัฐบาลไทยหรือกรุงเทพมหานครตกลงรับทุนนั้น ตามที่กรมวิเทศสหการจะได้ประกาศหรือแจ้งให้ทราบทั้งนี้ ไม่ว่าทุนนั้นจะจ่ายผ่านกรุงเทพมหานคร หรือจ่ายให้ผู้รับทุนโดยตรงหรือจ่ายให้วิธีการอื่นใด(ค)ทุนที่นิติบุคคลหรือบุคคลธรรมดาในประเทศมอบให้แก่กรุงเทพมหานครเพื่อส่งข้าราชการไปศึกษาฝึกอบรม ดูงาน หรือปฏิบัติการวิจัย โดยคณะกรรมการกำหนดโครงการให้ข้าราชการไปศึกษาฝึกอบรมดูงาน และปฏิบัติการวิจัยของกรุงเทพมหานครพิจารณาเห็นชอบด้วยทุนประเภท ๒ได้แก่ทุนอื่นที่มิใช่ทุนประเภท ๑ข้อ ๖ ให้คณะกรรมการกำหนดโครงการให้ข้าราชการไปศึกษาฝึกอบรม ดูงาน และปฏิบัติการวิจัยของกรุงเทพมหานคร คณะหนึ่งเรียกโดยย่อว่า `ก.ข.ก.' ประกอบด้วยปลัดกรุงเทพมหานครเป็นประธานผู้อำนวยการสำนักนโยบายและแผนผู้อำนวยการสำนักผู้ตรวจราชการ ผู้อำนวยการสำนักการศึกษาผู้อำนวยการสำนักการแพทย์หัวหน้าสำนักงานคณะกรรมการข้าราชการกรุงเทพมหานคร ผู้อำนวยการกองการเจ้าหน้าที่สำนักปลัดกรุงเทพมหานคร เป็นกรรมการ ผู้อำนวยการกองฝึกอบรม สำนักปลัดกรุงเทพมหานครเป็นกรรมการและเลขานุการคณะกรรมการมีหน้าที่พิจารณากำหนดสาขาวิชาที่กรุงเทพมหานครต้องการจะให้ข้าราชการไปศึกษาฝึกอบรมดูงาน หรือปฏิบัติการวิจัย ตามลำดับก่อนหลังโดยคำนึงถึงความรีบด่วนหรือความจำเป็นมากน้อยของโครงการ หรือแผนงานที่กรุงเทพมหานครกำหนดไว้กับให้มีหน้าที่กำหนดหลักเกณฑ์ หรือข้อปฏิบัตินอกจากที่ระบุไว้โดยเฉพาะในระเบียบนี้ในเรื่องการให้ข้าราชการไปศึกษา ฝึกอบรม ดูงาน หรือปฏิบัติการวิจัยและมีหน้าที่อื่นตามที่กำหนดไว้ในระเบียบนี้และให้คณะกรรมการมีอำนาจแต่งตั้งอนุกรรมการเพื่อดำเนินการใด ๆ แทนได้ข้อ ๗ การให้ข้าราชการผู้ใดไปศึกษาหรือฝึกอบรม ให้ ก.ข.ก.พิจารณาความจำเป็นและความต้องการของหน่วยงานที่จะได้ผู้มีความรู้ความชำนาญในสาขาวิชาและระดับความรู้ที่เหมาะสมแก่หน้าที่ที่กำหนดให้กลับมาปฏิบัติทั้งนี้ ให้หน่วยงานกำหนดโครงการศึกษา หรือฝึกอบรมกับกำหนดแผนงาน หรือโครงการที่จะให้ข้าราชการผู้นั้นกลับมาปฏิบัติงานไว้ล่วงหน้าเป็นการแน่นอนการดูงานหรือปฏิบัติการวิจัยให้ผู้บังคับบัญชาผู้มีอำนาจอนุมัติพิจารณาตามความเหมาะสมข้อ ๘ การศึกษาฝึกอบรม ดูงาน หรือปฏิบัติการวิจัย ต้องเป็นประโยชน์แก่หน้าที่ราชการและสถาบันการศึกษานั้นต้องเป็นสถาบันที่ก.ก.รับรองแล้ว ส่วนสถาบันการฝึกอบรมต้องได้รับความเห็นชอบจาก ก.ข.ก.ข้อ ๙ ข้าราชการที่ได้รับอนุมัติให้ไปศึกษาฝึกอบรม ดูงาน หรือปฏิบัติการวิจัยให้อยู่ในความควบคุมดูแลของกองฝึกอบรมสำนักปลัดกรุงเทพมหานคร ให้ปฏิบัติตามหลักเกณฑ์ดังต่อไปนี้(๑) ให้รายงานผลการศึกษา ฝึกอบรมดูงาน หรือปฏิบัติการวิจัย ตามระยะเวลาที่กองฝึกอบรม สำนักปลัดกรุงเทพมหานครกำหนด(๒) ผลการศึกษา ฝึกอบรมหรือปฏิบัติการวิจัย ต้องอยู่ในเกณฑ์ดีหากผลการศึกษา ฝึกอบรมหรือปฏิบัติการวิจัยไม่ได้ผลหรือไม่อยู่ในเกณฑ์ ให้ ก.ข.ก.พิจารณาเรียกตัวกลับเว้นแต่มีเหตุผลอันสมควรที่จะผ่อนผันให้ศึกษา ฝึกอบรมหรือปฏิบัติการวิจัยต่อไปจนสำเร็จโดยพิจารณาจากรายงานของสถาบันที่เกี่ยวข้องในการศึกษาฝึกอบรม หรือปฏิบัติการวิจัยของข้าราชการผู้นั้น(๓) การเปลี่ยนแปลงระยะเวลาสถานที่ สาขาวิชา แนวการศึกษา ฝึกอบรมหรือปฏิบัติการวิจัยต้องได้รับความเห็นชอบจาก ก.ข.ก.ข้อ ๑๐ ข้าราชการที่ได้รับอนุมัติให้ไปศึกษาฝึกอบรม ดูงาน หรือปฏิบัติการวิจัยเมื่อครบกำหนดเวลาที่ได้รับอนุมัติหรือเสร็จจากการศึกษาฝึกอบรม ดูงาน หรือปฏิบัติการวิจัยก่อนครบกำหนดเวลาที่ได้รับอนุมัติจะต้องเดินทางกลับแล้วให้รายงานตัว พร้อมกับรายงานผลการศึกษา ฝึกอบรม ดูงาน หรือปฏิบัติการวิจัยโดยสังเขปต่อกองฝึกอบรมสำนักปลัดกรุงเทพมหานคร เพื่อเข้าปฏิบัติหน้าที่ราชการตามปกติทันทีและให้รายงานผลการศึกษาฝึกอบรม ดูงาน หรือปฏิบัติการวิจัยโดยละเอียดต่อผู้บังคับบัญชาโดยด่วนข้อ ๑๑ ข้าราชการซึ่งมิได้ปฏิบัติราชการเพราะได้รับอนุญาตให้ลาไปศึกษา ฝึกอบรม ดูงาน หรือปฏิบัติการวิจัยให้ได้รับเงินเดือนในระหว่างลาส่วนการจ่ายเงินเดือนและการเลื่อนขั้นเงินเดือนให้เป็นไปตามกฎหมาย ระเบียบ ข้อบังคับว่าด้วยการนั้นหมวด ๒การให้ข้าราชการไปศึกษา ฝึกอบรม ดูงาน และปฏิบัติการวิจัยในประเทศ ข้อ ๑๒ ข้าราชการที่จะไปศึกษาภายในประเทศต้องมีคุณสมบัติดังต่อไปนี้(๑) ผู้ไปศึกษาขั้นต่ำกว่าปริญญาตรีหรือขั้นปริญญาตรี ต้องมีอายุไม่เกิน ๓๕ ปี ผู้ไปศึกษาขั้นสูงกว่าปริญญาตรีต้องมีอายุไม่เกิน๔๕ ปี ในวันเปิดภาคการศึกษาของหลักสูตรนั้น ๆ เว้นแต่จะได้รับความเห็นชอบจากก.ข.ก. และผู้บังคับบัญชาผู้มีอำนาจอนุมัติเป็นกรณีพิเศษเฉพาะราย(๒) เป็นข้าราชการกรุงเทพมหานครมาแล้วเป็นเวลาไม่น้อยกว่าหนึ่งปีแต่ถ้าหน่วยงานใดมีความจำเป็นอย่างยิ่งที่จะต้องให้ข้าราชการไปศึกษาเป็นกรณีพิเศษและขอยกเว้นคุณสมบัตินี้ให้ก.ข.ก. พิจารณาหากเห็นชอบให้เสนอผู้บังคับบัญชาผู้มีอำนาจอนุมัติพิจารณายกเว้นได้เป็นรายๆไปตามควรแก่กรณีแต่ทั้งนี้ข้าราชการผู้นั้นจะต้องพ้นจากการทดลองปฏิบัติราชการแล้ว(๓) ผู้ที่เอาใจใส่ในการปฏิบัติราชการและมีความประพฤติดีไม่เป็นผู้ที่อยู่ในระหว่างสอบสวนทางวินัย หรือถ้าเป็นผู้เคยต้องโทษทางวินัยต้องพ้นแล้วเป็นเวลาไม่น้อยกว่าหนึ่งปี(๔) เป็นผู้มีร่างกายสมบูรณ์และมีสุขภาพอนามัยดีพอที่จะไปศึกษาได้สำเร็จโดยต้องมีใบรับรองแพทย์เพื่อประกอบการพิจารณาให้ไปศึกษาข้อ ๑๓ ข้าราชการที่จะไปฝึกอบรม ดูงานหรือปฏิบัติการวิจัยภายในประเทศ ให้นำคุณสมบัติของข้าราชการที่จะไปศึกษา ตามข้อ ๑๒(๒) (๓) (๔) มาใช้บังคับโดยอนุโลมข้อ ๑๔ การพิจารณาเสนอให้ข้าราชการไปศึกษา ฝึกอบรมหรือปฏิบัติการวิจัยภายในประเทศ โดยใช้เวลาราชการปกติหน่วยงานต้องพิจารณาถึงอัตรากำลังที่มีอยู่ให้เพียงพอแก่การปฏิบัติงานไม่ให้เสียหายและต้องไม่ขออัตรากำลังเพิ่มเติมทั้งนี้ ต้องไม่เกินร้อยละสี่ของจำนวนของข้าราชการในหน่วยงานนั้นและในจำนวนนี้จะอนุมัติให้ไปศึกษา ฝึกอบรม หรือปฏิบัติการวิจัย ด้วยทุนประเภท ๒ได้ไม่เกินร้อยละสองเว้นแต่ข้าราชการในสังกัดสำนักการแพทย์และสำนักอนามัยไม่เกินร้อยละหก โดยไม่จำกัดประเภททุนการคิดอัตราร้อยละของข้าราชการตามข้อนี้ให้คิดจากจำนวนข้าราชการผู้มีสิทธิลาศึกษาในระดับการศึกษาเดียวกันกับที่มีอยู่ในขณะที่พิจารณาให้ข้าราชการผู้หนึ่งผู้ใดไปศึกษาฝึกอบรม หรือปฏิบัติการวิจัยถ้าคำนวณแล้วมีเศษให้คิดเพิ่มเป็นอีกหนึ่งคนถ้าคำนวณทั้งหน่วยงานไม่ถึงหนึ่งคนให้คิดเป็นหนึ่งคนข้อ ๑๕ การให้ข้าราชการไปศึกษาในประเทศนอกเวลาราชการปกติแบ่งออกเป็น ๒ ประเภทดังนี้(๑) การศึกษาในประเทศนอกเวลาราชการปกติโดยใช้เวลาราชการบางส่วน(๒) การศึกษาในประเทศนอกเวลาราชการปกติโดยไม่ใช้เวลาราชการข้อ ๑๖ การพิจารณาอนุมัติตามข้อ๑๕ (๑) ให้พิจารณาอนุญาตตามเงื่อนไขและหลักเกณฑ์ดังต่อไปนี้(๑) จำนวนข้าราชการที่จะได้รับอนุญาตให้ไปศึกษานอกเวลาราชการปกติโดยใช้เวลาราชการบางส่วน ไม่เกินร้อยละยี่สิบของจำนวนข้าราชการของหน่วยงานนั้น(๒) ข้าราชการผู้ได้รับอนุญาตให้ไปศึกษาจะออกเดินทางจากสถานที่ทำงานก่อนเวลาเลิกปฏิบัติราชการตามปกติเกิน ๑ ชั่วโมง ๓๐นาที ไม่ได้ เว้นแต่ผู้มีหน้าที่ทำการสอนให้ออกเดินทางได้เมื่อปฏิบัติหน้าที่ราชการโดยปกติเสร็จเรียบร้อยแล้วข้อ ๑๗ ให้กรุงเทพมหานครทำสัญญาผูกมัดข้าราชการที่ได้รับอนุญาตให้ใช้เวลาราชการปกติหรือบางส่วนเกิน ๙๐ วัน ไปศึกษา ฝึกอบรม ดูงาน หรือปฏิบัติการวิจัยตามหลักเกณฑ์ แบบและวิธีการตามระเบียบคณะรัฐมนตรีว่าด้วยการให้ข้าราชการไปศึกษา ฝึกอบรม และดูงาน ณต่างประเทศ โดยอนุโลมข้อ ๑๘ การขออนุญาตไปศึกษาในประเทศนอกเวลาราชการปกติเมื่อข้าราชการผู้ใดสอบคัดเลือกหรือได้รับการคัดเลือกเข้าศึกษาในสถาบันใดแล้วให้ปฏิบัติดังต่อไปนี้(๑) ผู้ที่ต้องใช้เวลาราชการบางส่วนไปศึกษาจะต้องยื่นใบลาพร้อมเอกสารอื่น ๆ เพื่อประกอบการพิจารณาต่อผู้บังคับบัญชาตามลำดับจนถึงผู้บังคับบัญชาผู้มีอำนาจอนุมัติ เมื่อได้รับอนุมัติแล้วจึงจะไปศึกษาได้(๒) ผู้ที่ไม่ใช้เวลาราชการไปศึกษาไม่ต้องขออนุญาตตาม (๑) แต่ต้องรายงานหัวหน้าหน่วยงานเจ้าสังกัด และแจ้งกองฝึกอบรมสำนักงานปลัดกรุงเทพมหานครทราบโดยมิชักช้าข้าราชการผู้ที่ไม่ปฏิบัติตามเงื่อนไข(๑) (๒) ไม่มีสิทธิได้รับการพิจารณาปรับเงินเดือนให้ตรงตามวุฒิและเพิ่มวุฒิทุกกรณี[๒]หมวด ๓การให้ข้าราชการไปศึกษา ฝึกอบรม ดูงาน และปฏิบัติการวิจัย ณ ต่างประเทศ ข้อ ๑๙ ข้าราชการที่จะไปศึกษาณ ต่างประเทศ ต้องมีคุณสมบัติดังต่อไปนี้(๑) ผู้ไปศึกษาขั้นปริญญาตรีต้องมีอายุไม่เกิน ๓๕ ปี ผู้ไปศึกษาขั้นสูงกว่าปริญญาตรี ต้องมีอายุไม่เกิน ๔๐ ปีนับถึงวันเดินทางไปต่างประเทศ เว้นแต่จะได้รับความเห็นชอบจาก ก.ข.ก.และผู้บังคับบัญชาผู้มีอำนาจอนุมัติเป็นกรณีพิเศษเฉพาะราย(๒) เป็นข้าราชการกรุงเทพมหานครมาแล้วไม่น้อยกว่าหนึ่งปีแต่ถ้าหน่วยงานใดมีความจำเป็นอย่างยิ่งที่จะต้องให้ข้าราชการไปศึกษา ณต่างประเทศเป็นกรณีพิเศษ และขอยกเว้นคุณสมบัตินี้ให้ ก.ข.ก. พิจารณาหากเห็นชอบให้เสนอผู้บังคับบัญชาผู้มีอำนาจอนุมัติยกเว้นได้เป็นราย ๆ ไปตามควรแก่กรณีแต่ทั้งนี้ข้าราชการผู้นั้นจะต้องพ้นจากการทดลองปฏิบัติราชการแล้ว(๓) เป็นผู้ที่มีความรู้ภาษาต่างประเทศที่จะใช้ในการศึกษานั้นได้สำหรับผู้ไปศึกษาด้วยทุนประเภท ๒ ต้องมีความรู้ภาษาต่างประเทศในระดับที่ ก.ก.กำหนด(๔) เป็นผู้ที่เอาใจใส่ในการปฏิบัติราชการและมีความประพฤติดีไม่เป็นผู้ที่อยู่ในระหว่างถูกสอบสวนทางวินัย หรือถ้าเป็นผู้เคยต้องโทษทางวินัยต้องพ้นโทษแล้วเป็นเวลาไม่น้อยกว่าหนึ่งปีข้อ ๒๐ ข้าราชการที่จะไปฝึกอบรมดูงาน หรือปฏิบัติการวิจัย ณ ต่างประเทศ ให้นำเอาคุณสมบัติของข้าราชการที่จะไปศึกษาตามข้อ๑๙ (๒) (๓) (๔) มาใช้บังคับ โดยอนุโลมข้อ ๒๑ ผู้ที่ได้รับอนุมัติให้ไปศึกษาต่อ ฝึกอบรมดูงาน หรือปฏิบัติการวิจัย ณ ต่างประเทศทุกประเภททุนต้องอยู่ภายใต้หลักเกณฑ์ดังนี้(๑) ไม่มีภาระผูกพันเกี่ยวกับการศึกษาฝึกอบรมดูงาน หรือปฏิบัติการวิจัย หรือไม่เป็นผู้อยู่ในระหว่างค้าประกันการศึกษาฝึกอบรม ดูงาน หรือปฏิบัติการวิจัยของบุคคลอื่นทั้งนี้ยกเว้นกรณีที่เป็นผู้ได้รับอนุมัติให้ไปฝึกอบรม ดูงาน หรือปฏิบัติการวิจัยเป็นระยะเวลาไม่เกิน ๓๐วัน(๒) ไม่ขอค่าใช้จ่ายใด ๆเพิ่มเติมในส่วนที่ได้รับเงินอุดหนุนจากทุนอื่นแล้วข้อ ๒๒ ภายใต้บังคับข้อ ๑๙ ข้อ ๒๐ และข้อ ๒๑หลักเกณฑ์ วิธีการ เงื่อนไข คุณสมบัติ การทำสัญญาและการกำหนดจำนวนร้อยละของจำนวนข้าราชการเพื่อให้ข้าราชการไปศึกษา ฝึกอบรม ดูงาน และปฏิบัติการวิจัย ณ ต่างประเทศให้นำระเบียบคณะรัฐมนตรีว่าด้วยการให้ข้าราชการไปศึกษา ฝึกอบรมและดูงาน ณต่างประเทศ มาใช้บังคับโดยอนุโลมหมวด ๔เบ็ดเตล็ด ข้อ ๒๓[๓] ในกรณีที่มีเหตุพิเศษสมควรปฏิบัติเป็นอย่างยิ่งหรือที่ไม่มีกำหนดไว้ในระเบียบนี้ให้นำเสนอผู้ว่าราชการกรุงเทพมหานครพิจารณาสั่งการเป็นกรณี ๆ ไปประกาศ ณ วันที่ ๒ มกราคม พ.ศ.๒๕๓๐พลตรี จำลอง ศรีเมืองผู้ว่าราชการกรุงเทพมหานครระเบียบกรุงเทพมหานครว่าด้วยการให้ข้าราชการกรุงเทพไปศึกษาฝึกอบรม ดูงาน และปฏิบัติการวิจัย (ฉบับที่ ๒) พ.ศ. ๒๕๓๑[๔]ระเบียบกรุงเทพมหานครว่าด้วยการให้ข้าราชการกรุงเทพมหานครไปศึกษาฝึกอบรม ดูงาน และปฏิบัติการวิจัย (ฉบับที่ ๓) พ.ศ. ๒๕๓๔[๕]วชิระ/จัดทำ๗มีนาคม ๒๕๕๐[๑] ราชกิจจานุเบกษา เล่ม ๑๐๔/ตอนที่ ๗/หน้า๕/๑๕ มกราคม ๒๕๓๐[๒] ข้อ ๑๘ วรรคสอง แก้ไขเพิ่มเติมโดย ระเบียบกรุงเทพมหานครว่าด้วยการให้ข้าราชการกรุงเทพไปศึกษาฝึกอบรม ดูงาน และปฏิบัติการวิจัย (ฉบับที่ ๒) พ.ศ. ๒๕๓๑[๓] ข้อ ๒๓ แก้ไขเพิ่มเติมโดย ระเบียบกรุงเทพมหานครว่าด้วยการให้ข้าราชการกรุงเทพมหานครไปศึกษาฝึกอบรม ดูงาน และปฏิบัติการวิจัย (ฉบับที่ ๓) พ.ศ. ๒๕๓๔[๔] ราชกิจจานุเบกษาเล่ม ๑๐๕/ตอนที่ ๙๓/หน้า ๑๗๗/๙ มิถุนายน ๒๕๓๑[๕] ราชกิจจานุเบกษา เล่ม ๑๐๘/ตอนที่๑๕๑/หน้า ๗๒๕/๒๙ สิงหาคม ๒๕๓๔